Criticas al Esperanto

Esperanto era create como un lingua de communication international, plus precisemente como un secunde lingua universal. Desde su publication, il ha habite un debatte super si il es possibile pro le Esperanto attinger iste position, e si isto meliorarea vermente le communication international.

 Objectiones commun 

Il ha havite multe objectiones al Esperanto al longe del annos. Per exemplo, alicun criticas dice que il non es assatis neutral, que il non ha selectionate su vocabulario inter tote le linguas del mundo e que il es troppo bassate in le linguas europee occidental.

 Carentia de neutralitate 

Le esperantistas argue que Esperanto es ethnicamente neutral. Nonobstante, il es accusate de eurocentrismo. Isto se vide in su vocabulario, ma anque in su phonetica e semantica, tote illas europee. Le vocabulario, per exemplo, es duo tertios de origine romance e un tertio germanic; le syntaxe es romanic; e le phonologia e le semantic es slave. Le grammatica es plus europee que non, ma Claude Piron inter alteres argue que le systema de derivation non es particularmente europee, ben que le inflexion lo es. Le criticos argue que un ver lingua neutral haverea un vocabulario provenente de tote le linguas del mundo. Un ver representante del milles de linguas del mundo esserea un lingua con parolas de origine romance, semitic, indic, bantu e chinese proque coperirea le 60% del population mundial, comparate con le quarto que coperi le linguas romanic e germanic.

 Artificialitate 

Le parlantes del linguas occidental dice que le orthographia e le finales del Esperanto pote esser multe differente de su cognatos etymologic in le linguas national europee, multe plus que altere linguas como Interlingua. Per exemplo:

 Anglese: Quarter
 Italiano: Quarto
 Interlingua: Quarto
 Esperanto: Kvarono

Isto es le resultato de usar derivation pro reducer le vocabulario que on besonia pro apprender e isto adjuta, in theoria, al parlatores non europee.

 Altere linguas construite 

Varie linguas e reformationes ha essite create in base a iste criticas. Malgrado iste essayos, necun lingua ha attingite un numero de parlatores o un litteratura como Esperanto. Le plus importante es Interlingua, un lingua de typo naturalistic que pote esser comprehendite per qualcunque europee sin studiar e Ido, un reformation de Esperanto que sequeva la ideas de Zamenhof e altere personas pro meliorar Esperanto.

Categoria:Esperanto